钦定古今图书集成/明伦汇编/闺媛典/第315卷 > 皇清四十八 > 陆尚礼妻周氏〈妇项氏孙妇赵氏附〉
## 钦定古今图书集成/明伦汇编/闺媛典/第315卷 > 皇清四十八 > 陆尚礼妻周氏〈妇项氏孙妇赵氏附〉

按《淮安府志》：“周氏，陆尚礼妻。礼亡，周年二十一，子二人，曰天福、天祚，俱襁褓，家无恒产，编席绩纺度日二十馀年。天福娶项氏，无出，项年二十八，福亡，守节如姑。天祚生世卿甫三岁，夫妻俱丧。周抚孙，项氏抚侄。又二十一年。世卿娶赵氏，亦早寡，子枢幼穉，周拊赵泣曰：‘吾二子俱亡，执节苦志，一堂二寡，无以自存。今世卿又死，天之降罚何酷也’！” 言毕大恸。项、赵并执周手，哭声达户外，行路哀之。前知府张琯甫下车问俗，乡民，以陆家事对，遂旌之。